Trampning prezidentlik mashinasi 2 mln dollar turadi

AQShning bo‘lajak prezidenti Donald Tramp yangi avlod mashinasiga ega bo‘ladi. GM avtokonserni tayyorlagan mashina sinovdan o‘tkazilmoqda, deb xabar beradi “Korrespondent.net”.

GM mashina ustidagi ishlanmalarni prezidentlik kampaniyasidan oldin boshlagan edi — AQSh maxfiy xizmati uni 2013-yilda buyurgandi. Yangi prezidentlik limuzini haqida boshqa ma’lumot yo‘q.
Norasmiy ma’lumotlarga qaraganda, yangi zirhli avtomobil qatori 20 million dollar turadi. Mashina 10 adadda ishlab chiqariladi, shunda har birining narxi 2 million dollarga to‘g‘ri keladi.

Zirhlangan egizak limuzinlardan tashqari, prezident xavfsizligini ta’minlash uchun pulemyot nuqtalariga, maxsus aloqa vositalari, shuningdek, aloqani bloklash majmualari va portlovchi radioboshqariluvchi uskunalardan himoya tizimlari bilan ta’minlangan yo‘ltanlamaslar jalb etiladi.
Yangi limuzin 5 tonna vaznga ega bo‘ladi, zirh qalinligi 20–22 santimetrni tashkil etadi.